MALTA Fit-Tribunal ta' Reviżjoni Amministrattiva Maġistrat Dr. Gabriella Sciberras B.A., LL.D. XXX Vs Il-Kummissarju tat-Taxxa fuq il-Valur Miżjud Illum 5 ta' Diċembru 2019 It-Tribunal, Ra r-Rikors ippreżentat minn XXX quddiem il-Bord ta' l-Appelli dwar it-Taxxa fuq il- Valur Miżjud fl-14 ta' Ottubru 2011, in segwitu trasferit quddiem dan it-Tribunal, permezz ta' liema jitolbu li l-istima maħruġa fil-konfront tagħhom mill-Kummissarju tat-Taxxafuq il-Valur Miżjud għall-perijodu ta' taxxa 01.04.10-31.08.10 tiġi kkanċellata stante li ebda taxxa ulterjuri ma hija dovuta minnhom; Ra d-dokumenti, ossia żewġ ittri indirizzati lid-Dipartiment tat-Taxxa fuq il-Valur Miżjud datati 13 ta' April 2011 u 10 ta' Mejju 2011, l-istima għall-perijodu ta' taxxa 01.04.10-31.08.10, ittra indirizzata lir-Rikorrenti datata 15 ta' Settembru 2011 u r- risposta tar-Rikorrenti għal din l-ittra datata 10 ta' Ottubru 2011, annessi mar-Rikors promotur; Ra r-Risposta tal-Kummissarju tat-Taxxa fuq il-Valur Miżjud permezz ta' liema jopponi għall-appell tar-Rikorrenti mill-istima maħruġa fil-konfront tagħhom għall-perijodu ta' taxxa 01.04.10-31.08.10 u jitlob li l-istess jiġi miċħud, bl-ispejjeż kontra r-Rikorrenti, u minflok l-imsemmija stima tiġi kkonfermata stante li hija ġusta u b'hekk jistħoqqilha konferma; Ra d-dokumenti annessi mar-Risposta tal-Kummissarju tat-Taxxa fuq il-Valur Miżjud; Ra l-affidavits tar-Rikorrenti esebiti minnhom permezz ta' Nota ppreżentata fit-8 ta' Marzu 2013 a fol. 15 sa' 19 tal-proċess, sema' x-xhieda ta' Nicholas Calleja De Bono mogħtija waqt is-seduta tal-21 ta' Marzu 20131 u ra d-dokumenti esebiti minnu markati Dok. "NG1" sa' Dok. 21 sa' 25 tal-proċess, sema' x-xhieda ta' Alex Aquilina Calleja mogħtija waqt is- 26 sa' 32 tal-proċess. seduti ta' l-14 ta' Mejju 20132 u tat-30 ta' Marzu 20153 u x-xhieda ta' XXX4 u XXX5 mogħtija waqt is-seduta ta' l-14 ta' Mejju 2013, ra d-dokumenti esebiti mill- Kummissarju tat-Taxxa fuq il-Valur Miżjud a fol. 36 u 37 tal-proċess, sema' x-xhieda ta' Reuben Van De Wakker, rappreżentant tal-Kummissarju tat-Taxxa fuq il-Valur Miżjud, mogħtija waqt is-seduti tat-8 ta' Ottubru 20136 u tat-2 ta' Diċembru 20137, sema' x-xhieda ta' Chris Williams:, rappreżentant tal-Kummissarju tat-Taxxa fuq il-Valur Miżjud, mogħtija waqt is- seduti tad-9 ta' Ottubru 20148 u ta' l-1 ta' Diċembru 20149; Sema' t-trattazzjoni orali da parte tad-difensur tar-Rikorrenti u ra n-Nota Responsiva tal-Kummissarju tat-Taxxi a fol. 95 sa' 102 tal-proċess; Sema' t-trattazzjoni orali finali da parte tad-difensuri tal-partijiet kontendenti; Ra l-atti kollha tal-kawża; Ikkonsidra: Permezz ta' stima maħruġa fil-konfront tar-Rikorrenti għall-perijodu ta' taxxa 01.04.10- 31.08.10 il-Kummissarju tat-Taxxa fuq il-Valur Miżjud, illum Kummissarju tat-Taxxi, jesiġi ħlas tas-somma ta' €6,755.24 rappreżentanti taxxa u tas-somma komplessiva ta' €2,045.46 rappreżentanti taxxa amministrattiva w imgħax10. Ir-Rikorrenti ħassewhom aggravati bil-ħruġ ta' din l-istima fil-konfront tagħhom u interponew appell minnha quddiem il-Bord ta' l-Appelli dwar it-Taxxa fuq il-Valur Miżjud, in segwitu trasferit quddiem dan it-Tribunal, u jitolbu li l-imsemmija stima tiġi ikkanċellata stante li ebda taxxa ulterjuri ma hija dovuta minnhom għall-perijodu ta' taxxa in kwistjoni. 38 sa' 41 tal-proċess. 83 sa' 91 tal-proċess. 42 sa' 45 tal-proċess. 46 sa' 50 tal-proċess. 52 sa' 59 tal-proċess. 63 sa' 69 tal-proċess. 71 sa' 73 tal-proċess. 75 sa' 76 tal-proċess. Il-Kummissarju tat-Taxxa fuq il-Valur Miżjud, illum Kummissarju tat-Taxxi, jopponi għall-appell tar-Rikorrenti mill-istima maħruġa fil-konfront tagħhom għall-perijodu ta' taxxa 01.04.10-31.08.10 u jitlob li l-istess jiġi miċħud u minflok l-imsemmija stima tiġi ikkonfermata stante li l-istima hija ġusta u jistħoqqilha konferma. Il-bażi ta' l-istima maħruġa fil-konfront tar-Rikorrenti għall-perijodu ta' taxxa 01.04.10- 31.08.10, li tittratta prinċipalment dwar l-event Ministry of Sound miżmum mir- Rikorrenti ġewwa Gianpula fis-26 u 27 ta' Ġunju 2010, tirriżulta mill-Investigation Report ta' l-Ispetturi tad-Dipartiment tat-Taxxa fuq il-Valur Andrews Roderick Sciberras u Reuben Van De Wakker u mir-Review Report tar-Review Officer Chris Bugeja Coster. Minn dawn iż-żewġ rapporti jirriżulta li l-qofol tal-kwistjoni odjerna jittratta dwar id-dikjarazzjonijiet magħmula mir-Rikorrenti fid-denunzja tat-taxxa tagħhom relattivament għal Ministry of Music Event, kemm għal dak li jirrigwarda Output Tax kif ukoll kreditu għal Input Tax. 11 Vide ittri datati 13 ta' April 2011 u 10 ta' Mejju 2011 annessi mar-Rikors promotur. 12 Iż-żewġ Rapporti huma annessi mar-Risposta tal-Kummissarju tat-Taxxa fuq il-Valur Miżjud. Mill-Investigation Report u mir-Review Report jirriżulta għalhekk li l-istima maħruġa fil-konfront tar-Rikorrenti għall-perijodu ta' taxxa 01.04.10-31.08.10 u minnhom hawn appellata, hija bbażata fuq is-segwenti elementi: (i) Input Tax iddikjarata mir-Rikorrenti fid-denunzja tat-taxxa tagħhom li però li baqgħet ma ġietx minnhom ġustifikata ai termini tal-Liġi u għalhekk qed titqies bħala Input Tax dikjarata biż-żejjed; u (ii) Output Tax dikjarata bin-nieqes mir-Rikorrenti fid-denunzja tat-taxxa tagħhom, liema dikjarazzjoni bin-nieqes baqgħet ma ġietx debitament spjegata u ġustifikata bil- konsegwenza għalhekk li jitqies li kien hemm under-declaration of sales da parte tar- Rikorrenti. Tali under-declaration of sales hija bbażata fuq: (a) il-fatt li r-Rikorrenti ddikjaraw biljetti b'valur inqas mill-valur reali tagħhom; u fuq (b) il-fatt li r-Rikorrenti ma ddikjarawx il-biljetti kollha minnhom mibjugħa waqt l-event ġewwa Gianpula fis-26 u 27 ta' Ġunju 2010. Input Tax: L-unika prova prodotta mir-Rikorrenti fir-rigward ta' l-Input Tax li baqgħet ma ġietx aċċettata mill-Kummissarju tat-Taxxi tikkonsisti fix-xhieda ta' l-accountant tagħhom Nicholas Ducker. Fir-rigward Nicholas Calleja De Bono iddikjara li mad-Dipartiment tat-Taxxa fuq il-Valur Miżjud kien hemm tlett problemi as such, l-ewwel waħda kienet li l-purchase invoices li kellhom ma kienux in konformi mal-Liġi tal-VAT, kien hemm problemi oħrajn għaliex l-ammont li l-vat department kienu qalu li kien hemm bħala sales ma kienx l-istess li ġie rrappurtat f'dak il-perijodu u kien hemm ukoll issue li l- ammont li tajniehom tas-sales ta' ċertu biljetti ma kienux qed jaqblu ma' l-ammont li kien hemm miktub fuq il-biljett. B'mod speċifiku dwar l-purchase invoices li ma ġewx aċċettati mid-Dipartiment tat-Taxxa fuq il-Valur Andrews, Nicholas Calleja De Bono iddikjara kien hemm xi ftit minnhom li jew ma kellhomx il-vat number ta' XXX jew il-vat number tas- supplier jew kien hemm xi dettalji neqsin mhux kif tgħidlek il-Liġi. In risposta għall- mistoqsija fir-rigward ta' din il-kwistjoni intom ipprovdejtu xi informazzjoni ulterjuri? Nicholas Calleja De Bono wieġeb aħna li għamilna kien hemm xi invoices li XXX rnexxielu jikkuntattja s-suppliers u jbiddel l-invoices biex jiġu in konformi u ppreżentajna ftit minn dawn l-invoices il-ġodda lid-dipartiment. … Hemm lista, ma nafx bl-ammont ovvjamet imma hemm lista li biddilniehom. Mir-Review Report jirriżulta li dawn il-fatturi ġodda/emendati ġew sottomessi fl-istadju tar-Review u fir-rigward ir-Review Officer Chris Williams: ddikjara r-rwol tiegħi kien bħala review officer, jiġifieri wara li saret l-investigazzjoni l-applikant kellu dritt li jerġa' jappella u fil-fatt appella u kellna meeting ma' Nicky Calleja De Bono li huwa l-accountant ta' XXX li huwa partner. Hemm ġew preżentati xi invoices ta' l-input tax, fost l-oħrajn kien hemm tal-Vodafone u oħra tal-Vibe FM, li ġew aċċettati min-naħa tagħna, mid- dipartiment, jiġifieri ġew imnaqsa mill-assessment. Bħala fatt wara li ġew aċċettati dawn il-fatturi sottomessi mir-Rikorrenti - li kienu jiġġustifikaw vat imħallsa mir-Rikorrenti fl-ammont komplessiv ta' €428.56 - l- Input Tax minnhom dikjarat iżda li baqa' mhux ġustifikat u b'hekk mhux aċċettat mill- Kummissarju tat-Taxxi naqas minn €2,161.56 għal €1,73315. Ladarba dan l-ammont ta' €1,733 rappreżentanti Input Tax baqa' ma ġiex ġustifikat, il- kreditu relattiv pretiż mir-Rikorrenti ma jistax u ma għandux jiġi akkordat. Għalkemm il-Liġi tikkonċedi lit-taxpayer dritt ta' kreditu ta' Input Tax minnu mħallsa in konnessjoni ma' provvisti magħmula lilu, akkwisti magħmula minnu u importazzjonijiet magħmula minnu relattivament għall-attività ekonomika tiegħu, dan id-dritt ma huwiex dritt awtomatiku tant illi l-Artikolu 22(5) tal-Kap. 406 tal-Liġijiet ta' Malta, kif applikabbli anke fiż-żmien mertu ta' dawn il-proċeduri, jipprovdi li: id-dritt ta' kreditu ta' input tax, l-ammont ta' kreditu u l-mod li bih l-input tax hija attribwibbli għall- provvisti huwa suġġett għall-kondizzjonijiet, limitazzjonijiet, reviżjonijiet u aġġustamenti mniżżla fl-Għaxar Skeda. Il-Partita 2 ta' l-Għaxar Skeda tal-Kap. 406 tal- Liġijiet ta' Malta, kif applikabbli anke fiż-żmien mertu ta' dawn il-proċeduri, tipprovdi li: (1) Ma għandu jitqies ebda ammont bħala input tax ta' persuna kemm-il darba dik 13 Xhieda mogħtija waqt is-seduta tal-21 ta' Marzu 2013, fol. 26 sa’ 32 tal-proċess. 14 Xhieda mogħtija waqt is-seduta tad-9 ta’ Ottubru 2014, fol. 71 sa’ 73 tal-proċess. il-persuna ma ġġibx prova li dik it-taxxa kellha titħallas fuq il-provvisti ta' oġġetti u servizzi jew akkwisti intra-Komunitarji jew fuq importazzjonijiet ta' oġġetti li jkunu ġew jew ser jiġu wżati minnha fil-kors ta' l-attività ekonomika tagħha. (2) Ħlief hekk kif il-Kummissarju jista' mod ieħor jippermetti, ebda ammont ma għandu jitqies bħala input tax ta' persuna kemm-il darba: (a) ma jkunx appoġġat bi: (i) fattura ta' taxxa dwar it-taxxa li għandha x'taqsam ma' l-oġġetti jew servizzi provduti lilu; jew (ii) fattura ta' taxxa dwar it-taxxa li għandha x'taqsam ma' l-oġġetti miksuba minnu taħt akkwist intra-Komuniktarju; jew (iii) dokument ta' importazzjoni li jkun jindika lilha bħala importatur dwar it-taxxa fuq importazzjoni; u (b) dwar kull taxxa fuq xi provvista li skond dan l-Att għandha titħallas minn dik il-persuna jew fuq akkwist intra-Komunitarju, tkun niżżlet dik it-taxxa bħala dovuta lilha fuq id-denunzja tat- taxxa tagħha; u (ċ) id-dokument riferit fil-paragrafu (a) jkun miżmum minn dik il- persuna u jingħata, fuq talba, lill-Kummissarju; u (d) l-ammont tat-taxxa jkun ingħata kont tiegħu kif imiss fid-dokumentazzjoni miżmuma minn dik il-persuna sal-limitu meħtieġ għall-għanijiet ta' l-Att. Il-Partita 2 tat-Tnax-il Skeda tal-Kap. 406 tal-Liġijiet ta' Malta kif applikabbli fiż-żmien mertu ta' dawn il-proċeduri kienet tipprovdi li: Bla ħsara għad-disposizzjonijiet l-oħra ta' din l-Iskeda, fattura ta' taxxa għandu jkun fiha dawn il-partikolaritajiet li ġejjin - (a) id-data tal-ħruġ; (b) numru sekwenzjali, bażat fuq serje waħda jew aktar li unikament jidentifika l-fattura; (ċ) l-isem u l-indirizz ta' min jagħmel il-provvista u n- numru ta' identifikazzjoni tat-taxxa fuq il-valur miżjud li taħtu jkun għamel dik il- provvista; (d) l-isem u l-indirizz tal-persuna li tkun irċeviet il-provvista u numru ta' identifikazzjoni tat-taxxa fuq il-valur miżjud li taħtu tkun akkwistat l-oġġetti jew is- servizzi provduti lilha; (e) it-tip tal-provvista billi ssir riferenza għall-kategoriki elenakti fil-partita 3 ta' din l-Iskeda; (f) deskrizzjoni li tkun biżżejjed sabiex tidentifika il-kwantità u n-natura ta' l-oġġetti jew il-limitu u n-natura tas-servizzi provduti; (ġ) id-data li fiha l-provvista kienet magħmula jew mitmuma jew id-data li fiha sar ħlas akkont tal-provvista sal-limitu li dik id-data tista' tiġi stabbilita u tkun differenti mid- data tal-ħruġ tal-fattura; (h) il-valur taxxabbli skond ir-rata jew eżenzjoni, il-prezz bil- wieħed eskluż mit-taxxa u kull skont jew roħs jekk dawn ma jkunux inklużi fil-prezz bil- wieħed; (i) ir-rata ta' taxxa li għandha titħallas, jekk ikun hemm, f'kull rata li hekk titħallas; (j) l-ammont totali tat-taxxa li għandha titħallas, jekk ikun hemm. Huwa ferm evidenti fid-dawl ta' dawn il-provvedimenti tal-Liġi li jekk talba għal kreditu ta' Input Tax ma tkunx konformi ma' u ma tiġix sostanzjata ai termini tal-Liġi tat-Taxxa dwar il-Valur Fuq il-Valur Miżjud, tali talba ma tistax u ma għandhiex tiġi akkolta mill- Kummissarju tat-Taxxa fuq il-Valur Miżjud, illum Kummissarju tat-Taxxi. Għaldaqstant, ladarba r-Rikorrenti ma seħħilhomx jissostanzjaw ai terimini tal-Ligi s- somma ta' €1,733 minnhom reklamata bħala Input Tax, il-Kummissarju tat-Taxxa fuq il-Valur Miżjud ġustament ma akkordax fl-intier tiegħu l-kreditu pretiż mir-Rikorrenti fid-denunzja tat-taxxa tagħhom għall-perijodu ta' taxxa 01.04.10-31.08.10. Output Tax: Għal dak li jirrigwarda Output Tax, l-istima tal-Kummissarju tat-Taxxa fuq il-Valur Miżjud hija bbażata fuq żewġ elementi: (a) il-fatt li r-Rikorrenti ddikjaraw biljetti b'valur inqas mill-valur reali tagħhom; u (b) il-fatt li r-Rikorrenti ma ddikjarawx il-biljetti kollha minnhom mibjugħa waqt l-event ġewwa Gianpula fis-26 u 27 ta' Ġunju Fir-rigward ta' dan l-aspett partikolari ta' l-istima maħruġa fil-konfront tagħhom għall- perijodu ta' taxxa 01.04.10-31.08.10 ir-Rikorrenti jikkontendu li l-biljetti għal dan l- event konna nipprintjawhom aħna l-organizzaturi għand kumpannija ta' l-ipprintjar u nħallsu għalihom aħna, u għalhekk konna nkunu nafu bi preċiż x'ammont ta' biljetti kien hemm tat-tip complimentaru, biljetti normali u biljetti VIP. Għal dan l-event partikolari, aħna l-organizzaturi konna tajna lil E&G Company Limited li tagħmel events taħt l-isem ta' G7 u li jirrappreżentaw lil MTV u l-Malta Music Week, 250 biljett tat-tip complimentary b'valur ta' €60 kull wieħed u 200 biljett bil-valur ta' €25 kull wieħed. Dawn kienu tqassmu b'xejn bħala parti mill-Malta Music Week u l- assocazzjoni tagħna mal-brand ta' l-MTV kien importanti ħafna għalina l- organizzaturi ta' dawn l-events għaliex kien itina spinta f'din l-industrija. Aħna kellna assocjazzjoni uffiċjali mal-Malta Music Week u dan tramite l-E&G Events. Il-biljetti li kienu ħallew in-nies mal-bieb tad-dħul kienu jingħaddew lil min ikun mal-bieb u jitpoġġew f'kaxxa li kienet tinżamm maqfula fl-uffiċju ta' Gianpula Club. Minħabba li konna ferm imħabbtin fil-ġranet ta' qabel l-event, wara ġranet bla irqad, jiena u sħabi stennejna sat-Tnejn ta' wara biex ngħoddu l-biljetti li kienu ntefgħu fil-kaxxa mad- dħul. Wara li sar dan ħadna nota ta' kollox u mlejna l-form tal-VAT meta kollox kien għadda. It-total ta' VAT imħallas €5,649.66 lid-Dipartiment tal-VAT. Dan tħallas bir- rata ta' 18% fuq il-biljetti li jinbiegħu. Il-biljetti li jinbiegħu jkunu depożitati fil-kaxxa mad-dħul ta' kull persuna kif ġja spjegat. Jiena immedjatament ikkuntatjat lill- accountant tiegħi Nicky Calleja De Bono, u ltqajt personalment ma' Reuben Van De Wakker mid- Dipartiment tal-VAT. F'dak il-meeting irrealizzajt li kont għamilt żball fil-mili tal- formola għaliex iddikjarajt il-valur tal-biljetti bħala €24 u €29 minflok €25 u €30. Kont indikajt lil Dalli li jiena kont qed naċċetta dan l-iżball. Iżda mbagħad qalli li huma għoddew aktar biljetti minn dawk li fil-fatt kellna, għalkemm urejtu u tajtu fatturi u rċevuti ta' kemm fil-fatt ipprintjajna biljetti mal-Claxton. Dalli qalli li kien hemm aktar VIP tickets ta' €90 li nbiegħu meta aħna kulma printjajna 100 u għalhekk ma setgħux l-uffiċjali dakinhar għoddew 115 biljett16. Minn dan kollu appena ċitat jirriżulta immedjatament evidenti li r-Rikorrenti jammettu u jirrikonoxxu li kellhom ineżattezza fid-dikjarazzjoni tat-taxxa tagħhom għall-perijodu ta' taxxa 01.04.10-31.08.10 in kwantu XXX bla eżitazzjoni ta' xejn iddikjara li l-biljetti ta' €25 ġew minnu dikjarati bil-valur ta' €24 u l-biljetti ta' €30 ġew minnu dijarati bil-valur ta' €29. Fid-dawl ta’ tali ammissjoni t-Tribunal ma jistax għajr iqis li l-Kummissarju tat- Taxxa fuq il-Valur Miżjud kien ġustifikat f’li jesiġi l-ħlas ta’ l-Output Tax relattiva u b’hekk joħroġ stima fir-rigward. Mill-affidavit ta’ XXX jirriżulta wkoll li r-Rikorrenti jikkontendu li l-istima tal- Kummissarju tat-Taxxa fuq il-Valur Miżjud fil-konfront tagħhom hija żbaljata għaliex l- Ispetturi tad-Dipartiment tat-Taxxa inkarigati mill-verifika tal-biljetti mibjugħa waqt l- event li nżamm ġewwa Gianpula fis-26 u 27 ta’ Ġunju 2010, għaddew 115 biljett tal-valur ta’ €90 il-wieħed filwaqt illi mill-fattura ta’ Caxton Printshop Limited jirriżulta li huma ordnaw 100 biljett tal-valur ta’ €90 il-wieħed u mhux 115 kif kalkolat mill-Ispetturi tad- Għalkemm Reuben Van De Wakker kkonferma li meta huwa, flimkien mal-kollegi tiegħu, għadd il- biljetti tal-valur ta’ €90 il-wieħed huwa għadd 115-il biljett, iddikjara wkoll li dik kienet kwistjoni li ma għafasx wisq fuqha d-Dipartiment. Fir-rigward huwa ddikjara meta 16 u 17 tal-proċess. ltqajna kienu qalulna iva u kien hemm speċi ma qbilniex ukoll fuq figura zgħira però dik ma tantx qisna rribattejna wisq fuqha għax qalu li tan-ninety Euro kull ma ipprintjaw hundred u aħna sibna 115 u allura dik qisna we didn't follow it up17. Meta rega' xehed waqt is-seduta tat-2 ta' Diċembru 201318, in risposta għall-mistoqsija u kien hemm xi issue wkoll dwar xi biljetti gold? Reuben Van De Wakker wieġeb hekk hu ta' €90. Għall- mistoqsija ulterjuri u intom għedtu li kien hemm 115? Dalli wieġeb iva u huma qalu li ipprintjaw xi 100 u nbiegħu 52, però aħna on site konna għaddejna 115. Għall- mistoqsija ulterjuri billi kien hemm dawn il-kontestazzjonijiet da parti ta' l-organisers li kienu pjuttost speċifiċi dwar l-ammont ta' biljetti li huma biegħu, x'tentattiv sar bejn id-dipartimnet u l-organisers bejnietkom biex taraw din id-differenza x'wassal għaliha? Reuben Van De Wakker wieġeb ifhimni, aħna mill-posizzjoni tagħna ma tantx stajna niċċaqalqu, għax aħna speċi għoddejnihom on site u ma konniex bniedem wieħed imma konna grupp ta' nies li konna qed ngħoddu, jiġifieri bħala ammont li forsi stajna niċċaqalqu ftit fuq ta' €90 għax kien hemm l-invoice li kienet tgħid li kienu printjaw 100. Fil-verità mill-workings19 u mill-Investigation Report20 esebiti mill-Kummissarju tat- Taxxa fuq il-Valur Miżjud jirriżulta li fil-kalkoli in bażi għal liema nħarġet l-istima fil- konfront tar-Rikorrenti n-numru ta' biljetti bil-valur ta' €90 kien ta' 100 biljett u mhux ta' 115 biljett. Dan għalhekk ifisser li l-Kummissarju aċċetta l-verżjoni tar-Rikorrenti li biljetti tal-valur ta' €90-il wieħed kien hemm 100 u mhux 115 u li l-istima nħarġet inter alia a bażi ta' 100 biljett mibjugħ bil-valur ta' €90-il wieħed. Għalhekk kuntrarjament għal dak li jagħtu ad intendere r-Rikorrenti, minn dan l-aspett ukoll il-Kummissarju tat- Taxxa fuq il-Valur Miżjud kien korrett u ġustifikat fil-konteġġu u kalkoli tiegħu. Jidfal għalhekk il-kwistjoni tal-biljetti mibjugħa mir-Rikorrenti iżda li ma ġewx minnhom dikjarati fid-denunzja tat-taxxa tagħhom għall-perijodu ta' taxxa 01.04.10- 31.08.10. Dakinhar tal-Ministry of Sound Event ġewwa Gianpula l-Ispetturi tad-Dipartiment tat- Taxxa fuq il-Valur Miżjud għaddew is-segwenti biljetti: 1270 biljett tal-valur ta' €25-il wieħed, 1075 biljett tal-valur ta' €30-il wieħed, 177 biljett tal-valur ta' €12-il wieħed, 251 biljett tal-valur ta' €60-il wieħed, 100 biljett tal-valur ta' €90, 56 biljett tal-valur ta' €25- il wieħed - dawn ġew mibjugħa on-line - 306 biljett complimentary ta' kulur vjola u 222 biljett complimentary ta' kulur aħmar21. Il-biljetti hekk magħduda mill-Ispetturi tad- Dipartiment kienu iktar minn dawk dikjarati mir-Rikorrenti għall-finijiet tad-denunzja tat-taxxa tagħhom u dana fl-ammont ta' 250 biljett tal-valur ta' €60-il wieħed u 200 biljett tal-valur ta' €25-il wieħed. L-ispjegazzjoni mogħtija mir-Rikorrenti għal din id- diskrepanza kienet li dawn l-450 biljett tal-valuri kif indikati ma kienux inbiegħu imma kienu ngħataw lill-MTA u/jew lil E&N Events Ltd. bħala complimentary tickets il-valur ta' liema għalhekk ma kellux jittieħed in konsiderazzjoni għall-finijiet ta' taxxa fuq il- valur miżjud. F'tali rigward xehed ir-Rikorrent XXX li ddikjara li sussegwentement (ossia wara li ssottomettew id-denunzja tat-taxxa tagħhom) però irċevejna ittra mingħand id-Dipartiment fejn talbuna biex inħasslu l-VAT fuq 250 biljett ta’ €60 il- wieħed u 200 biljett ta’ €25-il wieħed. Nispjega però li dawn il-biljetti kienu complimentary u kienu tqassmu b’xejn lil Malta Music Week u għalhekk l-ebda ħlas ma 17 Xhieda moħtija waqt is-seduta tat-8 ta' Ottubru 2013, fol. 52 sa' 59 tal-proċess. 63 sa' 69 tal-proċess. 37 tal-proċess. 20 Anness mar-Risposta tal-Kummissarju tat-Taxxa fuq il-Valur Miżjud. 37 tal-proċess. ipinġuha b'tali mod kien dovut fuqhom ladarba ma daħħalna xejn aħna. Konna ottjenejna ittra iffirmata mingħand ir-rappreżentanti tal-Malta Music Week u ċioè l-Awtorità tat-Turiżmu li kienet tgħid li dawn il-biljetti kienu tqassmu lilhom b'xejn, iżda għal xi raġuni d- Dipartiment baqa' jinsisti fuq il-ħlas tal-VAT u anke waħħluna multa. Nispjega li kieku wieħed mill-uffiċjali li kienu ġew waqt l-event staqsew għal wieħed mill-orangizzaturi, konna nispjegawlhom dawk kienu complimentary22. Din l-ispejgazzjoni tar-Rikorrenti però ma kenitx u għadha ma hijiex sodisfaċenti għall- Kummissarju tat-Taxxa fuq il-Valur Miżjud, illum Kummissarju tat-Taxxi, għar-raġuni li fuq il-biljetti in kwistjoni ma kien hemm assolutament xejn x'jindika li dawn kienu complimentary tickets u l-ittra maħruġa minn E&G Events Ltd.23 - u mhux mill-Awtorità tat-Turiżmu - ma kenitx suffiċjenti biex tissostanzja dak affermat minnhom. Fir-rigward fin-Nota Responsiva tiegħu l-Kummissarju tat-Taxxi jissottometti li: jekk wieħed isegwi l-andament tax-xhieda prodotta mir-rikorrenti ippruvaw jirriduċu l-appell għal 460 biljett 'complimentary' li ngħataw lill-MTA. F'mument minnhom din is-sitwazzjoni ikunu stampati ammont ta' li normalment ppruvaw complimentary tickets, ġeneralment 10% ta' l-ammont li jistampaw sabiex ma jerġgħux imorru għand l-istampatur biex ma jaħlux flus żejda. Illi fil-każ in kwistjoni fil-fatt kienu stampati 1400 biljett complimentary minn 5000 wieħed. Dan jammonta għal 28% tal-biljetti stampati. Dan jirriżulta mill-fattura ta' l-istampatur. Mela għandu jsegwi li mhux il-każ bħala ppruvaw jallegaw ir-rikorrenti li jista' jkun li spiċċawlhom il-biljetti complimentary u wżaw l-oħrajn minflokhom. Fil-fatt biljetti l- complimentary il-vjola u ħomor kienu stampati 700 kull wieħed; mill-vjola tqassmu 306 u mill-ħomor tqassmu 222. Qegħdin nitkellmu fuq 528 biljett mqassam minn potenzjal ta' 1400. Mela għandu jsegwi li kieku riedu jagħtu l-biljetti complimentary lill-MTA kellhom minn fejn jagħmlu dan mingħajr ma jmorru għand l-istampatur biex jistampalhom aktar biljetti. Illi di più, kull min kien mistoqsi mill-appellat kif jintgħaraf biljett minn complimentary għal wieħed li tkun trid tħallsu kien imwieġeb li fuq dawn ikun hemm stampata l-kelma Complimentary. Dan isaħħaħ it-teżi ta' l- appellat li ma ngħatatlux spjegazzjoni dovuta u xierqa għall-fatt li sab numru ta' biljetti li ma kienux iddikjarati mill-appellanti fid-denunzja tagħhom. L-ispjegazzjoni mogħtija mill-appellanti mhix il-bogħod mill-qawl Malti għal min jgħatti x-xemx bl- għarbiel. Infatti meta fl-istadju ta' l-investigazzjoni ntalbu sabiex jippreżentaw statement mingħand l-MTA li jikkonferma li l-MTA rċeviet dawn il-biljetti, tali dikjarazzjoni baqgħet ma waslitx. Dan jirriżulta ampjament mix-xhieda ta' Ruben Van De Wakker mogħtija fis-seduta tat-2 ta' Diċembru 2013. Illi fir-rigward ta' l-ittra mibgħuta minn Owen Williams:, l-appellanti ppruvaw jagħtuha d-dimensjoni ta' xi spjegazzjoni ta' barra minn hawn. Din l-ittra Owen Williams: ma telax jikkonfermaha bil-ġurament u t- tentattiv ta' Alex Aquilina Calleja (bħala r-rappreżentant ta' G7 u possibilment E&G Events Ltd) mhu xejn ħlief tentattiv fjakk li jista' jissarraf biss bħala detto del detto ta' dak li kiteb Dan l-Onorabbli Tribunal dejjem mexa mal-massima li l-aħjar xhud dejjem ikun min jagħmel l-azzjoni. Fil-każ in diżamina ma kienx Alex Aquilina Calleja li kiteb lill-appellat imma Owen Williams:. speċifikatament għall-fattura ta' taxxa li kellha tgħaddi bejn ir-rikorrenti u E&G Events Ltd. din konvenjentement baqgħet ma tfaċċatx. Illi dan biex l-appellat ma jsemmix li l-istatement mingħand l-MTA li ingħatawlha 460 biljett complimentary baqa' qatt ma wasal f'idejn l-appellat. Il-prova reġina kellha tkun li jittella rappreżentant ta' l-MTA u jikkonferma li dawn il-biljetti vera ngħatawlha, u kien jiġi 19 tal-proċess. 23 Anness mar-Risposta tal-Kummissarju tat-Taxxa fuq il-Valur Miżjud. li r-Rikorrenti ma rnexxilhomx ikkwantifikat il-kwantità u l-prezz ta' tali biljetti bl-aktar mod spedit. Bid-diskors jista' jingħadu ħafna affarijiet. L-MTA minkejja li kienet imniżżla fil-lista tax-xhieda, għar- raġunijiet li jafu l-appellanti biss ma ttellgħetx tikkonferma l-allegazzjoni ta' XXX (fl- affidavit) u dak li insinwa Owen Williams: fl-ittra tiegħu. Illi apparti dan, l-appellat xorta jżomm ferm mal-fatt li ġaladarba l-biljetti ma kienux immarkati bħala complimentary ma setgħux jitqiesu bħala tali. Il-fatti li kellu f'idu l-appellat mill-istadju ta' l- investigazzjoni sa' preżentement quddiem dan l-Onorabbli Tribunal kienu tali li jimmarkaw lejn direzzjoni waħda; li l-appellanti naqsu milli jiddikjaraw numru ta' biljetti fil-konteġġi u għax inqabdu qegħdin joħorġu b'dawn il-fatti a dir poco inverosimili24. Wara li qies il-provi prodotti u s-sottomissjonijiet avvanzati mill-partijiet kontendenti, jippruvaw b'mod it-Tribunal huwa tal-fehma sodisfaċenti li l-konsiderazzjonijiet tal-Kummissarju tat-Taxxa fuq il-Valur Miżjud, illum Kummissarju tat-Taxxi, dwar din il-kwistjoni tal-biljetti mibjugħa/complimentary hija żbaljata, u li per konsegwenza l-konteġġi tiegħu w eventwali Output Tax determinata minnu huma erroneji. Fil-fehma tat-Tribunal ladarba t-taxxa fuq il-valur miżjud dovuta mir-Rikorrenti hija ibbażata inter alia fuq l-ammont ta' biljetti li ġew magħduda mill-Ispetturi tad- Dipartiment meta kienu on site ġewwa Gianpula - ossia fuq 1270 biljett tal-valur ta' €25- il wieħed, 1075 biljett tal-valur ta' €30-il wieħed, 177 biljett ta' €12-il wieħed, 251 biljett taxi ' €60-il wieħed, 100 biljett ta' €90-il wieħed, 56 biljett ta' €25-il wieħed li ġew mibjugħa (iktar 'l quddiem f'din id-deċiżjoni indikati bħala biljetti "normali" biex issir distinzjoni bejnhom u dawk il-biljetti li setgħu kienu complimentary) u 528 biljett complimentary, dawn ta' l-aħħar però ma ttieħdux in konsiderazzjoni għall-fini ta' VAT dovuta - issa jispetta lir-Rikorrenti l-oneru li jippruvaw b'mod sodisfaċenti li minn dawk il-biljetti li l-Ispetturi kkunsidraw bħala biljetti 'normali' mibjugħa kien hemm 451 biljett complimentary li ma kellhomx jittieħdu in konsiderazzjoni għall-finijiet ta' taxxa fuq il- valur miżjud; prova din li fil-fehma tat-Tribunal ma saritx b'mod sodisfaċenti. In sostenn ta' dak minnhom affermat dwar il-biljetti complimentary ir-Rikorrenti ressqu bħala xhud lil Alex Aquilina Calleja li fis-seduta ta' l-14 ta' Mejju 201325 iddikjara li G7 u team ieħor flimkien niffurmaw E&G Events u flimkien niffurmaw il-Malta Music Week Organisation Team, u li fil-kuntest tas-soċjetà G7 Events Limited huwa direttur non che proprjetarju ma' ċertu Owen Williams: ta' din is-soċjetà. Kompla jispjega li meta aħna norganizzaw dan l-event nagħmlu series of events nibdew mill-Ġimgħa sa' l-Erbgħa, fejn l-Erbgħa jkun hemm l-Isle of MTV u l-Ġimgħa, is-Sibt u l-Ħadd u ġieli anke t-Tnejn u t-Tlieta norganizzaw events oħrajn leading to it. Il-Ġimgħa norganizzaw event ġio Gianpula li diġà nagħmlu aħna bħala G7, is-Sbit ġo Gianpula ukoll dħalna in kollaborazzjoni mal-kumpanija tas-Sur Spiteri fejn l-event tagħhom kienet parti mill- Malta Music Week, il-Ħadd kellna xi ħaġa oħra xi beach party, it-Tnejn u t-Tlieta imma minix ċert eżatt kellna kunċert ġo Bugibba Sqaure. Dawn aħna norganizzaw jew ikollna kollaborazzjoni ma' ċertu teams oħra għaliex ma nistgħux nagħmlu kollox aħna għax imbagħad l-Erbgħa jkollna l-Isle of MTV li hija ħafna u ħafna xogħol. … Peress li aħna nkunu wisq busy biex nagħmlu l-events kollha, aħna nippruvaw nassoċjaw ruħna ma’ nies oħra li jorganizzaw events huma u dik l-event indaħħluha f’parti mill- Music Week, speċjalment meta kienu ġabu personalità li kien Calvin Azzopardi Lautier li kien DJ 24 Para. (e) sa' (k) tan-Nota Responsiva tar-Rikorrenti, fol. 99 u 100 tal-proċess. 38 sa' 41 tal-proċess. famuż ħafna u għadu, li għalina jkun ta' benefiċċju għal Malta Music Week per se għaliex l-MTV u l-MTA lilna jimponulna li parti mill-Music Week li nġibu biex jipparteċipaw bħal ċertu DJs u kantanti jkunu ta' international caliber mhux ikun min ikun u għal Calvin Azzopardi Lautier ma stajniex ngħidu le. … Aħna li għamilna peress li aħna nimmarkitjaw l-event Malta Music Week per se kollu f'daqqa u nonfqu ċertu ammont ta' flus fil-marketing u advertising, aħna nesiġu bħala corroboration ċertu ammont ta' biljetti li aħna nużaw biex nagħtu lil persuni li jirbħu competitions tal-MTV minn barra, lil xi crew li jkun hawn għaliex ikun hawn ħafna crew anki tal-press li jintbagħtu minn barra biex jikkoverjaw l-events kollha u xi sponsors li nużaw aħna għall- isponsors tagħna li jagħmlu parti mill-Malta Music Week bi tħejjija għal Isle of MTV. … Aħna tlabnihom ammont ta' biljetti complimentary li jkunu bejn mix ta' entries normali u vip li biex forsi nispjega d-differenza hija li f'ċerti events ikun hemm vip area fejn in-nies joqgħodu aktar komdi bl-imwejjed u affarijiet hekk, u t-tickets normali jkunu għall-folla kollha. Mingħalija kienu xi mitejn vip u mitejn u ħamsin normali. Meta ġie muri d-dokument Red 27h anness ma' l-Investigation Report u mistoqsi jekk jikkonfermax l-istess, Alex Aquilina Calleja wieġeb nikkonferma u ddikjara wkoll li Owen Williams: huwa l-partner tiegħi, jiġifieri aħna equal partners fil-business. Għall-mistoqsija tikkonferma li l-ammont ta' tickets li hemm indikat fuq l-istess dokument kienu għaddew lilkom minn XXX u sħabu? Alex Aquilina Calleja wieġeb dak huwa. Matul dik l-istess seduta in kontro-eżami għall-mistoqsija dawn it-tickets għandek ideja kif kienu jekk kienx hemm miktub complimentary fuqhom jew x'kien hemm li kienet tagħmilhom differenti mit-tickets l-oħrajn? wieġeb it-tickets complimentary jkun hemm miktub complimentary fuqhom stampat li juri d-differenza. Meta reġa' ġie prodott bħala xhud fuq talba tar-Rikorrenti26, Alex Aquilina Calleja ddikjara dan bażikament kien hemm event tal-Ministry of Sound tal-2010 u dan kien parti minn what is called Malta Music Week li jifforma parti għall-anticipation għall-Isle of MTV u dan kien hemm E&G li G7 events kont parti minnha jiena, kienet parti minnha wkoll li kienet torganizza din il-Music Week. Issa tal-Ministry of Sound kien event f'dan il- Music Week eżempju l-Ġimgha kien hemm xi ħaġa, is-Sibt kien hemm il-Ministry of Sound, imbagħad il-Ħadd kien hemm xi ħaġa oħra etċ. Konna ġejna pprovduti b'tickets għal dan l-event biex aħna nqassmuhom lill-isponsors u lill-crew ta' l-MTV stess u lill- press ta' barra minn Malta etċ. … Kull event li kellna, kellna nagħtu ammont ta' tickets lill-MTA, lill-MTV u lill-isponsors kollha li kellna. … għal dan il-particular event kien hemm 250 normali u 200 vip għaliex ikunu tipo livell ieħor. Għall-mistoqisja l-E&G Alex Aquilina Calleja wieġeb Owen Williams: huwa direttur ta' G7 Events u G7 Events tifforma parti minn E&G Events. Kompla jispjega illi għax hemm partners oħrajn involuti, f'G7 konna ħamsa u f'E&G konna żewġ entitajiet. Mistoqsi jekk jirrappreżentax lil E&G Events, Alex Aquilina Calleja wieġeb to be honest minix ċert għaliex jiena proprjament tal-G7. … Però ma nafx kontx direttur E&G. Għalkemm għall-ewwel iddikjara li normalment il-biljett complimentary ikollhom il-kelma complimentary stampata fuqhom iddikjara wkoll li huwa normali li jintużaw biljetti "normali" bħala complimentary u għalhekk skontu huwa irrelevanti jekk biljett ikollux biljett mogħti lil E&G Events mir-Rikorrenti kellhomx il-kelma complimentary stampata fuqhom Alex Aquilina Calleja wieġeb ma nistax niftakar, ma nistax ngħidlek iva jew le għax ma niftakarx. … Jiena li nista' ngħidlek milli qed naqra hawnhekk u għalhekk qed niftakar għaliex għadda naqra żmien, però ma nistax ngħid jekk kienx hemm timbru jew kien hemm xi ħaġa ffirmat. … Ma niftakarx eżatt, jista' jkun li ma kienx hemm 26 Vide verbal ta' l-1 ta' Diċembru 2014. miktub complimentary fuqhom. … Ma nistax ngħidlek li żgur mija fil-mija għax ma niftakarx eżatt eżatt u qiegħed taħt ġurament. … Issa naf li hemm l-issues imma jista' jkun il-każ li ma kienx hemm miktub complimentary għax qassamna normali, it was a bit of normal. … Però aħna utilizzajnihom bħala complimentary żgur dik niftakarha żgur għaliex nies jiħħesiljawk għall-biljetti ma jieqfux telefonata wara l-oħra. … Jiena qed ngħidlek kif użajnihom u wżajniehom bħala complimentary u dik niftakarha żgur u dik niftakarha żgur għaliex ċemplulna n-nies għall-biljetti u m'għandix biex nagħtihom27. Dak li rriżulta mix-xhieda tat-30 ta' Marzu 2015 meta kkunsidrat u pparagunat ma' dak li xehed Alex Aquilina Calleja waqt is-seduta ta' l-14 ta' Mejju 2013, serjament jimpinġi fuq il- korroborazzjoni li r-Rikorrenti ppruvaw jottjenu għall-verżjoni u pretensjoni tagħhom tramite din ix-xhieda. Furthermore some of these tickets also went to the sponsors of the Malta Music Week, fix-xhieda li ta waqt is-seduta tat-30 ta' Marzu 2015, irriżulta li jista' jagħti l-każ li lanqas biss kien rappreżentant ta' E&G Events Ltd. dak iż-żmien. Fid-dawl ta' tali fatt il-konferma ta' Alex Aquilina Calleja tal-kontenut tad- dikjarazzjoni hawn imsemmija ma tistax titqies bħala waħda valida. Lanqas jista' jitqies bħala prova sodisfaċenti dak dikjarat fl-imsemmija dikjarazzjoni ta' E&G Events Ltd. in kwantu din baqgħet ma ġietx ikkonfermata bil-ġurament minn min ħariġha ossia Owen Williams:, li baqa' qatt ma ġie prodott bħala xhud, jew ta' l-inqas minn persuna li fiċ-ċert hija rappreżentant ta' E&G Events Ltd. Din l-aħħar osservazzjoni tat-Tribunal issib konferma fil-prinċipju ġuridiku ormai assodat fis-sistema nostrali li jekk id-dokument esebit ma jiġix ikkonfermat bil-ġurament ma jiswiex bħala prova tal-kontenut tiegħu28. Oltre dan hemm ukoll id-dikjarazzjonijiet konfliġġenti jekk mhux addirittura konfużi ta' Alex Aquilina Calleja dwar jekk il-biljetti provduti lil E&G Events Ltd., allegatament bħala Fejn għall- ewwel iddikjara li biljetti complimentary jkollhom il-kelma complimentary stampata fuqhom, sussegwentement fix-xhieda mogħtija fit-30 ta' Maru 2015 ipprova jagħti ad intendere li l-biljetti provduti lil E&G Events Ltd. setgħu ma kellhomx il-kelma complimentary fuqhom u li hi ħaġa normali li f'events ta' dan it-tip biljetti intiżi għall- bejgħ, jew biljetti "normali" jintużaw ukoll bħala complimentary, iżda imbagħad jerġa' kif ġie magħfus fuq il-kwistjoni għażel li jgħid li ma jistax jgħid fiċ-ċert għaliex ma Ix-xhieda ta' Alex Aquilina Calleja għalhekk bl-ebda mod ma ċċarat is-sitwazzjoni jew ikkonfermat li biljetti intiżi għall-bejgħ ġew in verità utilizzati bħala complimentary, 27 Xhieda mogħtija waqt is-seduta tat-30 ta' Marzu 2015, fol, 83 sa' 91 tal-proċess. Nru. 1003/00 deċża mill-Prim' Awla tal- Qorti Ċivili fil-15 ta' Diċembru 2003, L-Avukat Dr. Jose A. Ager Dimech noe v. Alfred Avramovic et noe, deċiża mill-Prim' Awla tal- Qorti Ċivili fl-14 ta' Novembru 2002 u Xuereb v. Cakmak, deċiża mill-Qorti ta' l-Appell fid-19 ta' Ottubru 1983. ieħor ipoġġi fil-fehma anzi t-Tribunal huwa iktar konvint li fost il-biljetti li ġew magħduda mill-Ispetturi tad- Dipartiment tat-Taxxa fuq il-Valur Miżjud dakinhar ta' l-event ġewwa Il-Gżira, l-uniċi biljetti complimentary kienu biss dawk il-528 biljett li ngħaddew bħala tali u li essendo appuntu complimentary ma ġewx ikkunsidrati għall-finijiet ta' kalkolu ta' taxxa fuq il- valur miżjud dovuta. Hemm l- affermazzjonijiet u konsegwenti pretensjonijiet avvanzati mir-Rikorrenti dwar l- ammont ta' biljetti li kellhom jittieħdu in konsiderazzjoni għall-finijiet ta' taxxa fuq il- valur miżjud u dan huwa l-fatt, hekk riżultanti mill-provi, li r-Rikorrenti kienu jafu sa' mill-bidu nett tal-kollaborazzjoni tagħhom ma' E&G Events Ltd. li kien se jkollhom jipprovdu lill-imsemmija soċjetà b'numru ta' biljetti complimentary u allura l-loġika tiddetta li huma kienu ħasbu għal dawn il-biljetti meta sar l-ordni tal-biljetti ma' l- istampatur u b'hekk kienu inklużi fl-ammont ta' 1400 complimentary tickets ordnati minnhom u ma kellhomx għalfejn jipprovdu lil E&G Events Ltd. b'biljetti 'normali' biex dawn jintużaw bħala complimentary. In effetti tant kien hemm biżżejjed complimentary tickets mill-bidu nett illi in kontro-eżami hu u jispjega l-fattura maħruġa minn Caxton Printers, fir-rigward tal-complimentary tickets ordnati r-Rikorrent XXX ddikjara li dawk complimentary u r-raġuni għalfejn qegħdin hemm huwa li dejjem nagħmlu iżjed milli naħsbu ħalli jekk just in case ikollna bżonn ma nerġgħux nagħmlu print u neħlu l- cost doppju. Dan juri biċ-ċar għalhekk li r-Rikorrenti altru milli kellhom biżżejjed complimentary tickets biex jipprovdu anke lis-soċjetà E&G Events Ltd. b'tali tip ta' biljetti mingħajr il-ħtieġa li jużaw biljetti 'normali' bħala complimentaries. Fid-dawl ta' dan kollu t-Tribunal iqis li r-Rikorrenti ma ressqux prova - wisq inqas l- aħjar prova meħtieġa li jressqu ai termini tal-Liġi29 - biex juru b'mod sodisfaċenti li fost il-biljetti magħduda mill-Ispetturi tad-Dipartiment tat-Taxxa fuq il-Valur Miżjud dakinhar ta' l-event kien hemm iktar complimentary tickets minn dawk il-528 minnhom magħduda u mhux ikkunsidrati għall-finijiet tal-kalkolu tat-taxxa fuq il-valur miżjud dovuta. It-Tribunal in fine josserva li r-Rikorrenti jippruvaw jagħtu ad intendere li r- reconciliation tal-biljetti mibjugħa/miġbura dakinhar ta' l-event saret ad insaputa tagħhom u b'hekk ma ngħatawx l-opportunità jiċċaraw l-kwistjoni tal-biljetti a tempo In kontro-eżami waqt is-seduta ta' l-14 ta' Mejju 201330, għall-mistoqsija meta dakinhar ta' l-event kien hemm l-Ispetturi biex jgħodduhom, inti kont preżenti magħhom? ir-Rikorrent XXX wieġeb le, l-ebda hadd minna ma kien preżenti. eżami għall-mistoqsija fuq domanda li għamillek is-sinjur inti irrispondejt li ma kontx preżenti meta l-Inspectors ġew jagħmlu xi inspection, tispjega jekk intom ġejtux mgħajjta, intom bħala organizzaturi biex tkunu preżenti għal din l-inspection? wieġeb bażikament dejjem waqt l-event inkunu nafu li jkun hemm inpsectors mal-bieb, inkellmuhom u wara nidhlu ġo kamra u ngħoddu kollox magħhom, niffirmaw fuq karta t-tnejn li aħna u jumejn wara jibgħatli email dejjem is-soltu u qatt ma kelli Għal dan il-particular event, lanqas kont naf xejn u wara għoddejnihom normali aħna, għamilna r-return tagħna mingħajr ma jiena u lanqas il-partners tiegħi ma konna nafu li qegħdin hemmhekk. Fil-karta li wrieni issa hemm miktub Matthew Eggert li mhux jiena, lanqas Andrew u lanqas Carl. 29 Artikolu 559 tal-Kap.12 tal-Liġijiet ta' Malta: "Il-Qorti għandha fil-każijiet kollha tordna li ssirilha l-aħjar prova li parti tista' ġġib". 42 sa' 48 tal-proċess. Nonostante dak affermat mir-Rikorrent XXX però, mix-xhieda tar-Rikorrent l-ieħor XXX, jirriżulta li hu kien ben konsapevoli tal-fatt li dakinhar ta' l-event ġewwa Gianpula kien hemm preżenti l-Ispetturi tad-Dipartiment tat-Taxxa fuq il-Valur Miżjud. Huwa ddikjara fil-bidu kif fetħu l-bibien fit-tmienja ta' filgħaxija kont qiegħed hemmhekk. Huma (ossia l-Ispetturi tad-Dipartiment) ġew fit-tmienja ta' filgħaxija u jiena erġajt tlaqt mill-ewwel. Ir-raġuni kienet li kellna seba' DJs u artisti, kien hemm ruxmata management u anki booking agents magħhom jiġifieri aħna t-tlieta konna l-uniċi tliet persuni li nieħdu mill-Inter Continental għall-Venue lill-artisti u lill-booking agents. Jiena fl-ebda hin ma kont magħhom, kien kont magħhom fit-tmienja x'ħin infetħu l- bibien, x'ħin rajt kollox sew u qbadt u tlaqt lil hemm31. Minn din ix-xhieda jirriżulta għalhekk illi mhux kwistjoni li r-Rikorrenti ma kienux jafu li kien hemm l-Ispetturi tad- Dipartiment tat-Taxxa fuq il-Valur Miżjud dakinhar ta' l-event u li l-ispezzjoni saret ad insaputa tagħhom imma iktar kwistjoni li għalkemm kienu jafu li kien hemm għaddejja din l-spezzjoni għażlu li jiffukaw fuq affarijiet oħra u għal kollox injoraw is-sinifikat u l- import ta' l-ispezzjoni tad-Dipartiment tat-Taxxa fuq il-Valur Miżjud. Fiċ-ċirkostanzi għalhekk l-insinwazzjonijiet tagħhom verso l-operat ta' l-Ispetturi tad-Dipartiment tat- Taxxa fuq il-Valur Miżjud u tad-Dipartiment innifsu huma mhux biss infondati fil-fatt u fid-dritt imma addirittura frivoli u vessatorji. Fid-dawl ta' dan kollu osservat it-Tribunal iqis li l-appell tar-Rikorrenti mill-istima maħruġa fil-konfront tagħhom mill-Kummissarju tat-Taxxa fuq il-Valur Miżjud għall- perijodu ta' taxxa 01.04.10-31.08.10 ma huwiex ġustifikat u b'hekk ma jistħoqqx li jiġi milqugħ. Għal dawn ir-raġunijiet it-Tribunal jaqta' u jiddeċiedi billi jiċħad l-appell tar-Rikorrenti mill-istima maħruġa fil-konfront tagħhom mill-Kummissarju tat-Taxxa fuq il-Valur Miżjud għall-perijodu ta' taxxa 01.04.10-31.08.10 u minflok jikkonferma l-istess imsemmija stima. L-ispejjeż ta' dawn il-proċeduri għandhom jiġu sopportati interament mir-Rikorrenti in solidum bejniethom. A tenur tal-Partita 2(4) tal-Kap. 406 tal-Liġijiet ta' Malta, it-Tribunal jordna li kopja ta' din is-sentenza għandha tiġi notifikata lir-Rikorrenti. MAĠISTRAT DEPUTAT REĠISTRATUR 31 Xhieda mogħtija waqt is-seduta ta' l-14 ta' Mejju 2013, fol. 46 sa' 48 tal-proċess.